Нягледзячы на невялікую плошчу, тэрыторыя Беларусі характарызуецца даволі разнастайнымі прыроднымі ўмовамі і фактарамі глебаўтварэння. Гэта разнастайнасць абумоўлена складанасцю рэльефу, стракатасцю глебаўтваральных парод, значнай зменлівасцю клімату і характару расліннага покрыва. Своеасаблівасць прыродных умоў у розных рэгіёнах краіны вызначае фарміраванне ў іх адпаведнага глебавага покрыва.